《分拟鲍参军白头吟》
清代·顾陈垿

持妾怀中月，照君弦上心。琴声逐流水，月向波心寻。

体双珍合逐，心一利断金。如何乖宿昔，貌昵情辰参。

破逐成带玦，挫金置毡针。昔为比目鱼，今作分飞离。

分飞日以远，反目望转深。言念结好初，忍垢共泥沉。

钱刀焉足贵，信义乃可任。不见黔娄妻，相看雪盈簪。

作者简介：（1604—1673）清江苏镇洋人，字玉停，号宾阳。康熙五十四年举人。以荐入湛凝斋修书。书成，议叙行人司行人。又考算学，得第一。雍正时以目疾乞归，闭门撰述。精字学、算学、乐律，时称三绝。有《洗桐集》、《抱桐集》、《钟律陈数》等。